CELEX: 31988R3315
Language: el
Date: 1988-10-26 00:00:00
Title: Κανονισμός (ΕΟΚ) αριθ. 3315/88 της Επιτροπής της 26ης Οκτωβρίου 1988 για την τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρέμβασης στους οργανισμούς που έχουν ορισθεί για τη διανομή τους στους απόρους της Κοινότητας

Avis juridique important

|

31988R3315

Κανονισμός (ΕΟΚ) αριθ. 3315/88 της Επιτροπής της 26ης Οκτωβρίου 1988 για την τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρέμβασης στους οργανισμούς που έχουν ορισθεί για τη διανομή τους στους απόρους της Κοινότητας  

Επίσημη Εφημερίδα αριθ. L 293 της 27/10/1988 σ. 0068 - 0068

***** ΚΑΝΟΝΙΣΜΟΣ (ΕΟΚ) αριθ. 3315/88 ΤΗΣ ΕΠΙΤΡΟΠΗΣ  της 26ης Οκτωβρίου 1988  για την τροποποίηση του κανονισμού (ΕΟΚ) αριθ. 3744/87 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρέμβασης στους οργανισμούς που έχουν ορισθεί για τη διανομή τους στους απόρους της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 3744/87 της Επιτροπής της 14ης Δεκεμβρίου 1987 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρέμβασης στους οργανισμούς που έχουν ορισθεί για τη διανομή τους στους απόρους της Κοινότητας (2), όπως τροποποιήθηκε τελευταία από τον κανονισμό (ΕΟΚ) αριθ. 982/88 (3), προβλέπει στο άρθρο 2 την έγκριση σχεδίου για την κατανομή πόρων σε κάθε κράτος μέλος ανάλογα με τις διαθέσιμες πιστώσεις· ότι το σχέδιο αυτό θα έπρεπε κανονικά να εγκρίνεται μια φορά το έτος και μετά την περάτωση της σχετικής με τον προϋπολογισμό διαδικασίας· ότι ενδέχεται να προκύψουν περιστάσεις που να οδηγήσουν την Επιτροπή να κατανείμει πόρους προτού ορισθεί το επίπεδο των διαθέσιμων πιστώσεων· ότι η εν λόγω εξαιρετική κατανομή πρέπει να είναι αυστηρά περιορισμένη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 3744/87 προστίθεται η ακόλουθη παράγραφος:  «3. Πριν από την έγκριση του προγράμματος, η Επιτροπή μπορεί, βάσει αιτήσεως δεόντως δικαιολογημένης ενός κράτους μέλους, να χορηγήσει χρηματοδότηση στο εν λόγω κράτος. Η χρηματοδότηση αυτή θα μειωθεί από την ολική χρηματοδότηση του προγράμματος που αναφέρεται στο άρθρο 2 παράγραφος 1 κατά την έγκριση του εν λόγω προγράμματος. Οι χρηματοδοτήσεις που χορηγούνται σύμφωνα με τις διατάξεις της παρούσας παραγράφου δεν μπορούν να υπερβούν το 50 % των πόρων που χορηγούνται με απόφαση της Επιτροπής στο εν λόγω κράτος μέλος βάσει του προγράμματος του προηγούμενου οικονομικού έτους.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Οκτωβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.  (3) ΕΕ αριθ. L 98 της 15. 4. 1988, σ. 35.